**Ministerul Mediului, Apelor si Padurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 17704/11171/\_\_\_\_.2020

Proiect **DECIZIA ETAPEI DE ÎNCADRARE**

**Nr. \_\_\_ din \_\_\_\_\_\_.2020**

Ca urmare a solicitării de emitere a acordului de mediu adresate de **SOCERAM S.A. reprezentata prin imputernicit Albu Elena**, cu sediul în municipiul Campina, str. Alexandru Ioan Cuza, nr. 67, judetul Prahova, înregistrată la sediul Agenției pentru Protecția Mediului (APM) Dâmbovița cu nr. 17704 din 04.11.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 26.03.2020 că proiectul **”*Alimentare cu gaze naturale din sistemul national de transport a fabricilor de materiale de constructie din comuna Doicesti, conducta ce urmeaza sa traverseze orasul Fieni, comuna Motaieni, orasul Pucioasa, comuna Branesti, comuna Vulcana Pandele, comuna Doicesti”***, propus a fi amplasat în comuna Branesti; Doicesti; Fieni; Motaieni; Pucioasa; Vulcana-Bai; Vulcana-Pandele, județul Dâmbovița, ***nu se supune evaluării impactului asupra mediului; nu se supune evaluării adecvate; nu se supune evaluării impactului asupra corpurilor de apă*.**

**Justificarea prezentei decizii**:

**I.** Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul **se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului**, Anexa nr. 2, pct. 3, lit. b;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

**II.** Proiectul propus **nu intră** **sub incidenţa art. 28 din Ordonanţa de Urgenţă a Guvernului nr.** **57/2007** **privind regimul ariilor naturale protejate, conservarea habitatelor naturale, a florei şi faunei sălbatice**, aprobată cu modificari și completari prin Legea nr. 49/2011, cu modificările şi completările ulterioare, amplasamentul propus nu se afla in interiorul sau in vecinatatea unei arii naturale protejate sau alte habitate sensibile.

**III.** Motivele pe baza carora s-a stabilit **neefectuarea evaluarii impactului asupra corpurilor de apa**:

* Realizarea proiectului nu conduce la deteriorari ale starii corpurilor de apa, investitia fiind stringent necesara pentru fabricile de materiale din comuna Doicesti si are efecte pozitive asupra mediului inconjurator.

1. ***Caracteristicile proiectelor***
2. *mărimea proiectului:*

Proiectul constă în construirea unei reţele de distribuţie gaze naturale formată din tronsoane de ţeavă din polietilenă PE 100 şi din oţel (la supratraversari), montate îngropat si aerian pe traseele propuse din orasul Fieni, comuna Motaieni, comuna Vulcana Bai, orasul Pucioasa, comuna Branesti, comuna Vulcana Pandele, comuna Doicesti.

Racordarea se va face in conducta de inalta presiune Ø 20” Sinaia - Fieni, prin intermediul unei conducte de racord Dn 100 mm, Pn 40 bar, in lungime de aproximativ 0,025 km. Statia de reglare – masurare predare, SRMP- ul va fi amplasat in incinta SRMP Fieni.

Traseul conductei va fi urmatorul:

**Pe teritoriul UAT Orașul Fieni**

Racordul la conducta de transport și amplasarea SRMP în actuala stație de predare Fieni , în punctul de coordonate STEREO 70 X(532400) și Y(40311).

Stația de predare gaze naturale Fieni este situată în vecinătatea pârâului Runcu pe drumul de acces spre stadionul orașului.

Traseul conductei va pleca din incinta statia de predare Fieni printr-un racord pentru individual si un modul SRMP individual pentru SOCERAM S.A., va subtraversa str. Stadionului in zona statiei de pompieri si va urma traseul drumului de acces aflat in aceasta zona pana la paraul Ialomicioara.

Traseul conductei va subtraversa pârâul Runcu în aceasta zona si va urma traseul paraului Runcu in amonte, pe marginea drumului de acces pana in zona Valea Screzii, punct de acces in cartierul de case Malul Roșu – Vlădești, la cca. 10 m amonte de podul rutier nestandardizat. Subtraversarea se va face in tub de protectie din otel cu o lungime de 41,0 m si un diametru de Ø10”. La capetele tubului de protective vor fi montate rasuflatori si inainte si dupa subtraversare se vor monta robineti de sectionare Dn 200. Conducta va subtraversa capul de pod care face accesul in acest cartier, va subtraversa paraul Valea Screzii si va urma traseul drumului de acces pe marginea paraului Valea Screzii pana la intrarea in satul Cucuteni, comuna Motaieni.

Traseul pe teritoriul UAT-ului Fieni are o lungime de **2,394.00** m.

**Pe teritoriul UAT Comuna Moțăieni**

Pe teritoriul comunei Moțăieni, traseul conductei are o lungime de cca **5,424.00 m** și va parcurge drumuri comunale în satului Cucuteni, va trece prin zona Bisericii și a Școlii, urmând apoi cursul pârâului Vulcănița până la limita cu teritoriul UAT Vulcana Băi. Pe acest traseu conducta va traversa paraul Vulcanita in zona podului metalic. Subtraversarea se va face in tub de protective din otel cu diametrul Ø10”si lungimea de 34,0 m. La capetele tubului de protective se vor monta rasuflatori si inainte si dupa traversare se vor monta robineti de sectionare Dn 200.

**Pe teritoriul UAT Comuna Vulcana Băi**

Pe teritoriul comunei Vulcana Băi, traseul conductei are o lungime de **1,123.00** m și va urma cursul pârâului Vulcănița pe care îl va subtraversa la cca 500 m de la intrarea în zona acestui UAT (Vulcana Băi). Traseul conductei va continua pe izlazul comunal al localității până la limita cu UAT Orașul Pucioasa.

**Pe teritoriul UAT Orașul Pucioasa**

Intrarea pe teritoriul UAT Orașul Pucioasa va fi în zona fostului poligon de tragere al armatei, în vecinătatea unui teren de cca 2 ha., intabulat în favoarea UAT Orașul Pucioasa. În continuare traseul ar urma cursul raului Ialomita, pe malul drept al acestuia, in lungul unui pe un drum local și apoi un drum ce urmează a fi modernizat până la intrarea pe teritoriul Satului Pucioasa Sat, punct în care se propune subtraversarea râului Ialomița. Subtraversarea se va face in tub de protectie cu diametrul Ø10” si o lungime de 81,0 m. La capetele tubului de protectie se vor monta rasuflatori si inainte si dupa subtraversare se vor monta robineti de sectionare Dn200. De aici traseul conductei va continua pe malul stâng al râului Ialomița. În zona fostei fabrici Textile ”Bucegi” se va executa subtraversarea pârâului Bizdidel. Subtraversarea se va face in tub de protective din otel Ø10”, cu lungimea de 26,0 m. Inainte si dupa subtraversare se vor monta robineti de sectionare Dn200. Traseul în Pucioasa va continua de-a lungul râului Ialomița - mal stâng, până după Stația de Epurare ape uzate a orașului și va avea o lungime totală de **6 444** m.

**Pe teritoriul UAT Comuna Brănești**

Traseul conductei va continua malul stâng al râului Ialomița până la puntea pietonală peste râul Ialomița, punte închisă circulației. De aici traseul conductei va urma drumuri comunale, ultima porțiune parcurgand un drum comunal aflat în vecinătate căii ferate Târgoviște – Pietroșița. De aici traseul conductei va urma drumul asfaltat cu originea în satul Priboiu până în apropiera podului peste râul Ialomița. Va urma apoi drumuri paralele cu albia râului Ialomița prin spatele fostei Unități Militare din Priboiu (actualmente Parc Industrial Priboiu) până la granița cu teritoriul UAT Comuna Vulcana Pandele, totalizând o distanță de **3 285** m.

**Pe teritoriul UAT Comuna Vulcana Pandele**

Peteritoriul UAT Comuna Vulcana Pandele traseul va continua pe malul stâng al râului Ialomița până în apropierea podului din localitate unde va subtraversa DJ 712, continuând apoi de-a lungul văii râului, prin spatele caselor din satul Dolani pe o lungime de **948** m.

**Pe teritoriul UAT Comuna Doicești**

Pe teritoriul UAT Comuna Doicești traseul conductei va parcurge **4 560** m și ajunge în zona Stației de captare apă din râul Ialomița pentru fosta Termocentrală Doicești și COS Târgoviște. Va continua pe un drum nemodernizat catre drumul principal din satul Dolani, pe care il va subtraversa. De aici, urmând un drum aproape perpendicular, va intra în incinta Fabricii Soceram 1. Traseul va continua paralel cu calea ferată pe un drum de acces spre Stația CF Doicești Haltă. De aici traseul conductei va trece prin pasajul pietonal al Căilor Ferate și va continua pe drumul de acces spre locuințele de serviciu ale CFR. Traseul conductei va continua prin spatele societății comerciale FERRO (fost Nubiola) până la intrarea în Fabrica Soceram 2. Intrarea se va face prin zona din spatele SOCERAM 2, va traversa incinta acestei intreprinderi in zona din fata, la drumul de acces unde este amplasata actuala statie der reglare masurare a societatii.

In concluzie, soluția optimă aleasa pentru alimentarea celor două unități de producție aparținând SOCERAM S.A. Câmpina are trei componente:

**a. Racord in conducta de transport în punctul de coordonate STEREO 70 X(532400) și Y(40311).**

**b. Execuție SRMP în incinta Stației de Predare Fieni cu o capacitate de 3000 m3/h.**

**c. Execuția unei conducte de medie presiune care va tranzita teritorii ale UAT-uilor amintite mai sus pe o lungime de cca 25 km.**

b) *cumularea cu alte proiecte:* nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate; în faza de funcţionare se vor utiliza gazele naturale;

d) *producţia de deşeuri*: deşeurile generate atât în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele şi mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: riscul de accident, pe perioada execuţiei lucrărilor este redus, deoarece nu se utilizează substanţe periculoase, iar alimentarea utilajelor cu carburanţi se face numai la staţiile autorizate; Pentru perioada de funcţionare este prevăzută efectuarea de probe de presiune şi etanşeitate înainte de darea în funcţiune şi program de verificare periodică a traseului în perioada de exploatare.

***2. Localizarea proiectelor***

*2.1. utilizarea existentă a terenului*: teren in suprafata de 46800 mp se afla in intravilanul si extravilanul oraselor Fieni si Pucioasa, si al comunelor Motaieni, Branesti, Vulcana Pandele, Vulcana Bai si Doicesti, apartinand domeniului public, proprietatea statului in administrarea Administratiei Nationale Apele Romane, Regiei Nationale a Padurilor, Cailor Ferate Romane, proprietati particulare, zona agrement; categoria de folosinta teren: conform aviz nr. 6719/2019 – UAT Fieni, conform aviz nr. 3638/2019 – UAT Branesti, conform aviz nr. 5144/2019 - UAT Vulcana Pandele, conform aviz nr. 3292/2019 – Vulcana Bai, conform aviz nr. 3146/2019 – UAT Motaieni, conform aviz nr. 376/2019 – UAT Doicesti, conform aviz nr. 14138/2019 – UAT Pucioasa.

2.2. *relativa abundenţă a resurselor naturale din zonă, calitatea şi capacitatea regenerativă a acestora*: nu este cazul;

2.3. *capacitatea de absorbţie a mediului, cu atenţie deosebită pentru*:

a) zonele umede: nu este cazul;

1. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în interiorul sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [57/2007](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii Apelor nr. [107/1996](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: lucrarile se vor executa in zona de protectie monument istoric ”Biserica Sf. Nicolae”, ”Cuvioasa Paraschiva” – cod LMI DB – II - m-B-17447 din comuna Motaieni;

***3. Caracteristicile impactului potenţial:***

a) extinderea impactului: aria geografică şi numărul persoanelor afectate: nu este cazul;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă atât pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

***Condiţiile de realizare a proiectului****:*

- Lucrările se vor executa cu respectarea condițiilor impuse prin avizele emise de autoritățile precizate in Certificatul de urbanism nr. 142 din 18.07.2019 emis de către Consiliul Judetean Dambovita, fără afectarea factorilor de mediu.

* De asemenea se vor respecta masurile si conditiile de realizare a proiectului in conformitate cu **Avizul de gospodarire a apelor nr. 26/09.03.2020 emis de Administratia Bazinala de Apa Buzau – Ialomita**, si anume:
* Beneficiarul este obligat sa obtina toate avizele si autorizatiile prevazute de legislatie inainte de inceperea executiei lucrarilor avizate prin prezentul;
* Prezentul aviz de gospodarire a apelor nu se refera la partea de rezistenta si stabilitate a lucrarilor;
* Se va preda amplasamentul cu proces verbal de predare-primire incheiat cu reprezentantii Sistemului de Gospodarire a Apelor Dambovita. Lucrarile se vor realiza sub indrumarea SGA Dambovita;
* Titularului ii revine integral raspunderea pentru consolidarea albiei si a malurilor pentru punerea in siguranta a conductei;
* Se vor respecta zonele de protectie fata de cursurile de apa si constructiile hidrotehnice din zona;
* Administratia Bazinala de Apa Buzau-Ialomita nu isi asuma raspunderea unor pagube produse de eventuale avarii ale conductei;
* Lucrarile de constructii montaj vor fi executate in afra perioadelor de ape mari;
* Beneficiarul va lua toate masurile ce se impun pentru asigurarea amplasamentului impotriva inundatiilor;
* Nu se vor depozita in albiile raurilor Runcu (Ialomicioara Vest), Vulcanita, Ialomita si Bizdidel materialele rezultate si folosite la executie;
* Beneficiarul este obligat sa urmareasca comportarea in timp a conductei de transport gaze naturale in zonele de traversare a raurilor Runcu (Ialomicioara Vest), Vulcanita, Ialomita si Bizdidel.

Alte conditii:

- înainte de începerea lucrărilor, dacă este cazul, se vor anunţa firmele care au instalaţii în vederea identificării cablurilor şi altor instalaţii subterane, prin efectuarea de gropi de sondaj şi stabilirea poziţiei în vederea evitării deteriorării lor;

- se vor respecta normele tehnice privind distanţa de amplasare faţă de LEA sau priză de legătură la pământ a stâlpilor acesteia;

- se va verifica rezistenţa şi etanşeitatea conductei noi prin efectuarea probelor specifice înainte de branşare; se vor respecta distanţele faţă de zonele de locuit şi faţă de celelalte cabluri şi reţele existente în zonă, conform normativelor în vigoare ;

- se va ţine cont de soluţiile tehnice de execuţie pentru realizare, propuse de proiectant;

**Condiţii impuse pentru organizarea de şantier**:

* beneficiarul împreună cu executantul lucrării vor stabili traseul conductelor, marcându-se pe teren toate punctele de apropiere sau intersecţie a traseului lucrărilor proiectate cu reţelele sau construcţiile subterane existente şi se va asigura accesul la locuinţe;

- materialul excavat pentru realizarea şanţurilor se va depozita pe o singură parte şi va fi folosit ca material de umplutură; la terminarea lucrărilor terenul va fi readus la starea iniţială;

* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* ***titularul are obligaţia de a respecta prevederile legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.***

**Protecţia apelor**

- se vor asigura sisteme controlate de colectare, depozitare şi evacuare a deşeurilor în vederea evitării impurificării apelor de suprafaţă şi subterane;

**Protecţia aerului**

- mijloacele de transport vor fi asigurate astfel încât să nu existe pierderi de material sau deşeuri în timpul transportului; autovehiculele vor avea inspecţia tehnică efectuată prin Staţii de Inspecţie Tehnică autorizate, în vederea reglementării din punct de vedere al emisiilor gazoase în atmosferă;

- se va întocmi şi respecta graficul de execuţie a lucrărilor cu luarea în consideraţie a condiţiilor locale şi a condiţiilor meteorologice;

**Protecția împotriva zgomotului**

- activitatea se va desfăşura după un program stabilit, pentru ca influenţa zgomotului produs de utilaje, asupra obiectivelor învecinate să fie cât mai redusă;

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

**Protecţia solului**

- pământul rezultat din săparea șanțului va fi depozitat provizoriu si apoi refolosit la reumplere;

* după încheierea lucrărilor se va face curăţarea terenului de materialele şi deşeurile rezultate în urma lucrărilor de construcţie;
* în cazul producerii unor poluări accidentale, se vor lua toate măsurile de prevenire şi de combatere a poluărilor accidentale;
* vor fi evitate lucrări care pot duce la degradări ale reţelelor supraterane sau subterane existente în zonă;
* prin lucrările propuse nu sunt necesare tăieri de arbori;

***Modul de gospodărire a deşeurilor***

* deşeurile menajere se vor colecta în europubelă şi se vor preda serviciului de salubritate;
* depozitarea temporara a materialelor de construcţie şi a deşeurilor rezultate se va face în zone special amenajate fără să afecteze circulaţia în zonă; deseurile din constructii, stocate temporar vor fi predate la firme autorizate pentru valorificarea/eliminarea acestora;
* constructorul este obligat să nu depoziteze în zonă deşeurile rezultate din execuţia lucrării, pământ, pietriş, etc.;
* deşeurile reciclabile rezultate se vor colecta prin grija executantului lucrării, la locul de producere, selectiv pe categorii şi se vor valorifica prin societăţi autorizate în colectarea şi valorificarea acestora;
  + conform H.G. nr. 856/2002 constructorul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;
* spaţiile verzi afectate de amplasamentul conductei şi branşamentului de gaze naturale se va reface şi se va aduce la starea iniţială;
* la finalizarea lucrărilor de construcţii se vor executa lucrări de refacere a solului şi a vegetaţiei aferente, care să se încadreze în aspectul zonei, se va curăţa amplasamentul de toate tipurile de deşeuri generate pe perioada realizări proiectului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată a şantierului vor fi supravegheate:

* buna funcţionare a utilajelor;
* monitorizarea cantităţilor de deşeuri generate;
* refacerea la sfârşitul lucrărilor a zonelor afectate şi aducerea la starea iniţială a terenului afectat de lucrări;
* se vor lua toate măsurile pentru evitarea poluărilor accidentale, iar în cazul producerii unor astfel de incidente, se va acţiona imediat pentru a stopa, controla, izola, elimina poluarea;

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Mircea NISTOR**

|  |  |
| --- | --- |
|  | **Întocmit,** |
| **Șef Serviciu A.A.A.**,  Maria **MORCOAȘE** | consilier A.A.A., Florian **STĂNCESCU** |
| **Șef Serviciu C.F.M.**,  Elena **IVAȘCU** | consilier C.F.M., Coman Raluca |